इक दिन विदूषक चारुदत्त दे आखने पर रदनिका की कन्नै लेइयै चबूतरे बल छोड़न जान गै लगदा ऐ जे इन्ने चिरै गी दिखदा ऐ जे वसन्तसेना दे पिच्छें बिट ते राजे दा साला शकार लग्गे दे न। वसन्तसेना उन्दे कोला पीछा छड़ाने आस्तै चारुदत दे घर बड़ी जंदी ऐ। इ’नें गुण्डें दे डरै कारण वसन्तसेना अपने गैह्‌ने चारुदत्त कोल मानती तौर छोड़ी जंदी ऐ। वसन्तसेना दी इक दासी ऐ मदनिका। ओह्‌दा प्रेमी शर्विलक उसी वसन्तसेना दी दासता थमां छड़ाने आस्तै चारुदत्त दे घर स’न्न मारदा ऐ ते उ’ऐ गैह्‌ने चराई लेई जंदा ऐ जेह्‌ड़े वसन्तसेना ने चारुदत्त दे घर छोड़े दे होंदे न। शर्विलक वसन्तसेना गी ओह्‌दे गै रौह्‌ने दिंदा ऐ। वसन्त सेना ते समझी जंदी ऐ पर चारुदत अपनी जगह परेशान ते पशेमान होंदा ऐ। चारुदत्त दी पत्नि अपना बचे-खुचे दा सुच्चे मोतियें दा हार वसन्तसेना गी ओह्‌दे गैह्‌‌‌नें दे बदले च भेजदी ऐ। वसन्तसेना ओह् हार परताने दे ब्हाने अपने प्रेमी चारुदत्ता गी मिलन औंदी ऐ। चारुदत्त कन्नै खेढदे दिक्की औंदा ऐ इस करी घर आइयै जिद्‌द करदा ऐ जे उ’न्नै बी सुन्ने दी गड्डी लैनी ऐ। दासी उसी पत्याने आस्तै मिट्टी दी गड्डी बनाई दिंदी ऐ। पर ओह् नेईं पतींदा। वसन्तसेना उस मिट्टी दी गड्डी च अपने गैह्‌‌‌‌ने लद्‌दी ओड़दी ऐ ते आखदी ऐ जे इ’नें गैह्‌ने कन्नै ओह् बी सुन्ने दी गड्डी बनाई लै। प्रकरण दा नां ‘मित्ती दी गड्डी’ इस्सै घटना कन्नै सरबन्ध रखदा ऐ।